**9 сынып оқушыларының «СЫҢҒЫРЛА, СОҢҒЫ ҚОҢЫРАУ» сценарийі.**

**Дайындаған: Бектемисова Сауле Кайсаровна**

**Чигниз:** Мектепке алғаш келгенде,

Мейірлі жандарды көргенде

Шарықтап биік қиялым,

Шаттанып шексіз сый алдым

Анадай ұстаз мектебім

Алғысым айтар көп менің.

**Айсұлу:** Бірге жүрдік, 9 жыл, бірге ойнадық,

Бірге оқыдық 9 жыл, бірге ойладық

Келді бүгін қоштасатын кезіміз,

Ақтық рет мектеп тойын тойладық.

**Әділет:**

Мектеп, мектеп, менің жарқын көңілім

Мектеп, мектеп, шаттық толы өмірім

Мектеп, мектеп, әнім болып төгілдің

Мектеп, мектеп,ана болып та көріндің

**Чигниз:** Мектебім - алтын ұям, құт босағам,
Білімге бастау алдым осы арадан.
Жалықпай табасың деп сен үйреттің,
Шешуін қиындықтың тосар алдан.

**Айсұлу:**

Мектеп деген білім кені, жыр кені,
Мектеп деген ғылымның ең үлкені.
Мектеп деген тәрбиеші адамға,
Мектеп деген даналардың мекені.

**Әділет:**

Мектебім - жұмбақ бағым, құтты мекен,
Ұшырсаң көкке самғап менде кетем.
Анамның құшағындай елжіретер,
Шуақты сендей сұлу жер бар ма екен?

***Ән «Мектеп» А. Пахмутова "Надежда" өлеңінің аудармасы***

**Айсұлу:**
Мұғалім ардақты ұмытылмас,
Өзіме бала күннен үні сырлас.
Нәр алып алғашқы рет сол ұстаздан,
Арманның асқарына ұмтылған жас.
Ол бейне өзім үшін алып адам,
Бойына жаман қасиет дарымаған.
Есейіп еңбекке еніп кетсем-дағы
Үйретіп, жол сілтеп жүр әлі маған.
Бойыма алаулатып күш-жалынды,
Өмірге ұмтылдырған құштарымды.
Кеудеме білім сырын құйып берген
Ұмытпан мәңгі-бақи ұстазымды.

**Чингиз:**
Бақытым самғасам да, көгімде ұшар,
Мектебім жүрегімнің төріндесің,
Өзіннен бастау алған бала сезім.
Білемін еш уақытта жеңілмесін.
Өмірдің қол созғанмен жаңасынан,
Өткеннің кім жете алар бағасына.
Кешегі арман қуған күн алыста,
Кеттің-ау сағым жылдар арасында.

**Әділет:**
Ұстазым ұғындырып даналығын,
Баршаның елестеткен бала күнін.
Күлкісі көніліннен айналайын,
Кешірген баланың бар шалалығын.
Жарқырайды бейтаныс жұлдыз
Қымбат бізге бек мектептен тыс.
Сарқыраған болашақ өзен
Жаңа өмірдің айқын ұраны боп!
Бізді үйретті біліп - жеңуге,
Достыққа сеніп, жігер - күшіңе!
Ешқашан да ұмыта алмаймыз
Мұғалімнің жылы, айқын жүзін
***Ән: «Мектеп» ВN тобы***

***1-жүргізуші:*** Абзал жандар биік тұлға байсалды,
Құшақ жайып төл мерекең қарсы алды.
Түлектерге жарқын тілек білдіріп,
Құттықтайды бүлдіршіндер баршаңды / 4- сыныптың құттықтаулары /

**Барлығы:**

9 жыл бойы оқыған,

Ойға білім тоқыған.

Ағалар мен апалар,

Орындалды ойыңыз,

Құтты болсын тойыңыз.

**Ералы:**

**Чингиз аға** мен сізді сыйлаймын,

Өзіңізді қоштасуға қимаймын.

Оқуға түс, білім алып, еңбек қыл,

Тек жақсы сөз ертеңіне арнаймын.

**Чингиз аға,** мен сіздей,

Спортшы боламын.

Барлық сайысқа қатысып,

Облыстан орын аламын.

**Әділ:**

 Білім, өнер, еңбек бәрі егіз,

Жана берсін әрқашан еңбегіңіз.

Еңбекқор деп атайды бәрі сізді,

Тек биіктен  **Айсұлу апай** көрініңіз.

Еш уақытта сенбіліктен қалмайсыз,

Еңбек десе құлшынып жайнайсыз.

Білемін мен, **Айсұлу апай** өмірде,

Адалдықты, жақсылықты қолдайсыз.

**Назар:**

Әзі қандай ұқыпты қарашы,

Топқайынның ол сүйкімді баласы.

Барлық іске тиянақты қарайды,

Мақтан етем мен **Әділет ағайды**

**Әділет аға** заңгер болуды армандайсыз,

Ер жігіт боп бүгін сіз қалғандайсыз.

Мектеп берген білімнің арқасында,

Асқақтап болашаққа қол бұлғайсыз

**Бәрі:**

 Сіздерге жалын жүректен,

Айталық достық тілекпен.

 Әрқашан сәтті жол болсын,

Сапарларыңыз оң болсын !

**Асанәлі:**
Табылған балапан ем ұядағы,
Қырандай жетілдірдің қиядағы.
Ұстазға деген ыстық сағынышым,
Бір әнге қалай ғана сыя алады.

**Ералы:**
Өнердің мен білмейтін қапталдарын,
Жаныма сіңіргенше тоқталмадың.
Алдымнан шықты бүгін қолын бұлғап,
Қанша жыл қиялдаған тәтті арманым.

**Назар:**
Мектебің – алтын ұя жарқыраған,
Ұстазың – бұлақ көзі сарқыраған.
Шыңдалып, шыңға қарай қанат қақтың,
Шарықта, жас қыраным, ақ жол саған.

**Елдос:**
Орындалсын аңсап жүрген арманың,
Арайланып атсын нұрлы таңдарың.
Туған елдің көк байрағын көтеріп,
Биіктерден көріне бер, саңлағым!

**Әділ:**
Ардағым деп қуанады ел саған,
Тарланым деп табынады жер саған.
Болашақтың бар тізгіні сендерде,
Сенім артар азаматым, болшы аман!
***Ән шашу. 4-сынып. « Ұзтазға мың тағзым»***

***флешмоб***

**Чингиз:**

Ұстаз,ұстаз!!!
Осы сөзде жатыр қанша ұлылық,
Осы сөзде таусылмайтын жылылық.
Әль фараби, Ыбырай мен, Ақаңды
Осы сөз ғой қойған бізге ұлығып.

Ұстаз шебер қисықтарды жөндейтін,
Тентектерді ақылмемен емдейтін,
Болса дағы малға кедей өмірде.
Бар байлығым шәкірттеррім сен дейтін!

**Айсұлу:**

Ұстаз деген – жарық күні ғаламның,
Ұстаз деген – анасы ол адамның.
Бүкіл әлем мойындайды еңбегін,
Сен де одан адам болып жаралдың.
Ұстаз сөзін айтып жүрдік ән қылып,
Одан басқа жүрген кім бар жанды ұғып.
Ұстаз деген – ұлылардың ұлысы,
Қасиеті бас иелік мәңгілік!

**Әділет:**

Ұстаздар! Қандай ғажап халықсыздар!
Шәкіртке шыңдай биік алыпсыздар.
Жан біткен жанарына нұр сыйлаған,
Күндей боп күлімдеген жарықсыздар.
Әр сабағың өтіп жатыр білінбей,
Перне басқан оркестрдің үніндей
Әр баланың жүрегіне жол тауып,
Тұрасың сен, дирижер боп күлімдей.

**Чингиз:**Әр сабаққа кіресің сен сыйынып,
Жыр оқисың нөсер болып құйылып.
Қас-қабағын қалт жібермей шәкірттің,
Қарайсың-ау нұр жүзіне сүйсініп.
Жалын атып, от боп, бірге жанасың,
Білім беріп, содан бақыт табасың.
Бар өмірің өрнектеліп баламен,
Жасарып бір мәңгі жас боп қаласың.

**Айсұлу**Мұғалімді анамдай жақсы көрем,
Қиналамын қымбат теңеу таба алмай.
Өз баласын тастап кетіп үйіне,
Ел баласын оқытады, ой Алла-ай.
Мұғалімді жақсы көрем сезімтал,
Үлгі етемін өнегелі сөзін бал
Мұғалімнің мұғалімін танимын,
Көкіректе көретұғын көзім бар.
Үйреткені адалдық,
Ұсынғаны адамдық,
Текті мінез, даналық
Бар ұстазға тілейміз:
***Бақыт, табыс, амандық!***

**Ән « Ұстаз»**

 **Білім кілтін тапсырушы сөзі: Айсұлу**

Мейірімінен шуақ төгілген, Ұстаздар саған аманат!
Шығатын күміс үнімен Әндерім саған аманат!
Үзілісте соғатын Қоңырау саған аманат!
Үлгілі тәртіп , үздік оқу-ізбасарым саған аманат!

Білімннің алтын қазығы, білім кілті саған аманат!
«Қош бол алтын ұям» - деп айтамыз сізге сау-саламат!

**Білім кілтін қабылдаушының сөзі:** **Аружан**

Біз 8 сынып оқушылары : Сіздерден қастерлі аманатты қабылдай отырып , бізге артқан сенімдеріңізді ақтауға , білім мен тәрбиенің барлық салаларынан алда болуға , мемлекетімізді гүлдендіруге , дамытуға негіз болатын ғылыми жетістіктерін кеңінен игерген саналы азамат болып шығуға мектебіміздің мәртебесін биіктетіп , жоғары деңгейге көтеруге өз үлесімізді қосамыз деп сеніммен ант береміз.

**Әділет:**

Мектеп қайта есігін ашпас енді,

Өмір – ұстаз, ақылды, ақ шаш өңді.

Басқаша енді үйретер бар сабағын,

Қоңыраулар соғылар басқаша енді.

Былтырғыдан басқаша биыл демек,

Білімің мен ақылың, күйің бөлек,

Енді басқа жиын-той, киім керек,

Енді бізге шынайы сүю керек.

**Чингиз**

Сұрақ басқа оп-оңай шешілмейді,

Жаса қанша тентектік, есір, мейлі.

Мектептегі мұғалім кешіргенмен,

Өмір - қатал, ол күнде кешірмейді.

Даусыз ол күн есіңде сақталады,

Жазылмаған өмірдің ақ парағы,

Жаңа дастан күтеді, жазуымды

Күтпейді тек сыныптың тақталары.

Енді бізді күтеді барлық жолдар,

Күтпейді тек мектептің парталары.

Ән «Қош бол, мектеп»

***Сахнада би биленіп жатады. Сәлден соң музыка бәсеңдей барып тоқтатылады. Сахнада хан және күтуші отырады. Хан ұйықтап отырады. Күтушілері қалғып мүлгіп, оның артында желпіп тұрады. Сәлдең соң есінеп, керіліп оянады, жан жағына қарайды.***

**Хан Әділ:** Ой,бұл өзі таң атып кетті ме? Кеш батып кетті ме? Әлгі уәзір мен ШаҺизада қайда? Уәзір,Уәзір ( айқайлайды.)

**Уәзір Жасұлан:** (Қуланып жүгіріп келеді)

Уа,хан мен мұндамын,ұйқыңыз жайлы болдыма? Не бұйырасыз?

**Хан Әділ:** Әлгі Шаһизада келдіме?

**Уәзір Жасұлан:** Жоқ,ханеке таң атты,кеш батты Шаһизада әлі жоқ.

**Хан Әділ:** Бұл не қылған сұмдық тауып кел

**Уәзір Жасұлан:** Жарайды ханеке бұйырығыңыз орындалады.

**(Араб музыкасы ойналады, Шаһизада билеп келіп, Ханға сәлем береді)**

 **Шаһизада Назерке:**Сәлем бердім,ханекем!!! Көрмегелі ай өттіме, жыл өттіме, көп кешіктім айыпқа бұйыра көрмеңіз.

**Хан Әділ:** Көрмегелі көп айдың жүзі болды. Сен жаңа заманға кеткелі хан шаһарында елеулі өзгерістер жоқ. Өзіңнің көреген білгендерінді баян ет.

**Шаһизада Назерке:** Айтсам ханекем айтайын

 Қабағыңды байқайын

 Таң қалатын бір іс бар

 Көп сөз етіп жатпайын

 Жаңа заман жақсы екен

 Бақ беретін жақта екен

 2018 –ді қарсы алып

 Таң нұрланып атты екен

 Мектеп деген бар орын

 Ұстаз қойған талабын

 Соңғы қоңырау деген

 Болады екен сол жерде

 Рұқсат етсен ханекем

 Мен де барам сол жерге.

**Хан Әділ:**Уа,Шаһизада,сонда жаңазаман 2018 жылға жеткен бе? Мұғалім деген кім өзі?

**Шаһизада Назерке:** Мұғалім білім береді. Нағыз күш сол жақта.

**Хан Әділ:** Шаһизада бұл жерге бізді де апаршы.

**Уәзір Жасұлан:** Құп, ханекем,мен дайынмын

**Шаһизада Назерке:** Жүріңдер ендеше.Ең бірінші баратын жеріміз, Тасөткел негізгі мектебінде өтіп жатқан салтанатты жиынымызға барайық.

**Жүргізуші:** Қош келдіңіздер, қонақтар!

Адасып жүрсіздер ме?

Қай елді мекенінен келесіздер?

**Хан Әділ:** Армысың балам! Біз ертегі еліндегі хан шаһарынан келеміз. Жаңа заманның оқушыларының өнерін тамашалаймыз.

**Жүргізуші:** Жаңа ғасыр, жаңа заман, біз биыл 2018 жылға аяқ бастық. Шәкірттердің өнерін тамашалаңыздар. Жүріңіздер, өздеріңізге қолайлы жерге жайғасыңыздар.

(Хан,уәзір,Шаһизада үшеуі бір орынға отырады.)

**Жұргізуші :** Құрметті ханекем! Тасөткел негізгі мектебінің түлектерінің өңерлерін тамашаланыз!

ВЫСТУПЛЕНИЕ 9 КЛАССА

**Хан Әділ:** ТАМАША! Тамаша! Осы түлектерге өз елімнін аттынан деңсаулық, ақ жол тілеймім. Осындай білімді, өнерлі оқушыларды тәрбиелеп, оқытқан мұғалімдерге өзімнің аттымнан мың алғыс.

**Шаһизада Назерке:** ханекем сіз білесіз бе бүгін барлық мектептерде осындай салтанатты жиындар өтіп жаттыр. Сол мектептерге барып қөрейік.

**Хан Әділ:** жақсы Шаһизада барсақ барайық. Уәзір қайдасын?

**Уәзір Жасұлан:** Құп, ханекем,мен дайынмын

**Барлығы бірге:** келесі кездескенше сау саламат болыныздар!

**Жұргізуші :** Құрметті ханекем сау болыныз!